**MAAKONDLIK INFORMAATIKAOLÜMPIAAD 4.-5. klassile**

**Kordamisülesanded**

**Ülesanne 1 (30 punkti) Tekstitöötlus**

**1.** Kopeeri Tallinna Tehnikaülikooli TALTEC artikkel „Rahvusvahelisel robootikafestivalil Robotex käis võistlemas ligi 600 robootikut“ (<https://taltech.ee/uudised/rahvusvahelisel-robootikafestivalil-robotex-kais-voistlemas-ligi-600-robootikut>)

Tekst kujunda järgmiselt:

a) Üldine pealkiri – kirja suurus 14 pt, rasvane, Verdana, joondus keskele.

b) Tekst laadiga NORMAAL – kirja suurus 12 pt, tavaline, Times New Roman, rööpjoondus, reavahe 1,5 pt, lõiguvahe pärast 6 pt.

c) Robotex Internationali 2021 korraldas MTÜ Robotex. Pane Robotexi partnerite nimed kaldkirja ja vormista täpploendina.

d) Lehe veerised määra järgmiselt: alt ja ülalt 2 cm, vasakult 3 cm ja paremalt 2,5 cm.

**2.** Lisa üks pilt 2021 aasta Robotex`ist. Paiguta pilt teksti sisse tihedalt, enne Robotexi partnerite loetelu, nii et pildi laius oleks ½ teksti laiusest.

**3.** Artikli lõppu lisa sarnane tabel, kuhu kirjuta Robotexi võistluste nimetused ja võitjad.

|  |  |
| --- | --- |
| *Võistlus* | *Võitja* |
| Lego Sumo |  |
| Tuule takistusega joonejärgimine |  |
| Pipedrive`i Tüdrukute Tuletõrjumise võistlus |  |

a) Tabeli pealkirjaks pane **Robotexi võitjad** – kirja suurus 12 pt, rasvane, Times New Roman, vasakjoondus.

b) Tabeli päise pealkirjad on joondatud lahtris keskele – kirja suurus 11 pt, kaldkiri, Times New Roman.

c) Tabelis aga kirja suurus 11 pt, tavaline, Times New Roman, vasakjoondus.

**5.** Kogu töö peab mahtuma kolmele A4 lehele.

**6.** Töö päisesse lisa oma nimi ja kool ning automaatne kuupäev.

Salvesta dokument desktopil olevasse kausta

Opilaste Public/INFORMAATIKA\_OLYMPIAAD

nimega **tekst\_perekonnanimi** (näiteks tekst\_Kuusk).

**Ülesanne 2 (30 punkti) Internet**

Leia küsimustele vastused. Vastuse järele kirjuta veebiaadress, millelt vastuse leidsid.

Vastused vormista tekstifailina järgmiselt: tähesuurus 12, reasamm 1, iga vastuse järele lisada veebiaadress. Lingid (veebiaadressid) anna kaldkirjas.

Pane pealkirjaks Internet. Päisesse paremale lisa oma nimi.

**1.** Kasutades Wiki otsingut, leia Eesti iluuisutaja ning iluuisutamise treener, Eesti looduskaitse- ja omavalitsustegelane ja Eesti käsipallur ning treener, kellel on 17. märtsil sünnipäev. Kui vanaks nad saavad?

**2.** Tänasele olümpiaadile sõitsid bussiga õpilased Retla Koolist, Koeru Keskkoolist ja Roosna-Alliku Põhikoolist. Mis kell väljuva bussiga jõuavad õpilased õigeaegselt olümpiaadile, kui olümpiaad algab kell 10.00 Paide Gümnaasiumis. Kui pikk oli antud õpilaste teekond kilomeetrites?

**3.** Pole sugugi harv juhus, kui orhideedest juttu tehes mõni inimene imestades küsib, et kas neid kasvab ka Eestis? Mitu liiki orhideelisi leidub Eesti looduses? Milline orhidee on Eesti Orhideekaitse Klubi poolt valitud aasta orhideeks 2022?

**4.** Eesti film ei ole tekkinud tühjale kohale. 2022 aastast saab rääkida kui Eesti filmi 110. aastapäevast.

a) Millal linastus Eesti esimene film, mis oli filmi pealkiri ja kes oli autor?

b) Millal ja kus avati aga Eestis esimene paikkino? Mis nime kandis see kino?

c) Kuigi Eesti animatsiooni sünniaastaks loetakse aastat 1957, ulatuvad Eesti animafilmi juured 1931. aastasse. Nimeta Eesti esimene animafilm.

Salvesta dokument desktopil olevasse kausta

Opilaste Public/INFORMAATIKA\_OLYMPIAAD

nimega **internet\_perekonnanimi** (näiteks Internet\_Kuusk).

**Ülesanne 3 (20punkti) Kujundamine, graafika**

**1.** Varsti saabub kevad. Sinu ülesandeks on kujundada plakat, et Paide Vallimäel korraldatakse õpilastele kevade alguse puhul üritus. Plakatil peavad kajastuma üritust tutvustav tekst, pealkiri, koht, kuupäev, pääse, korraldajad, reklaamlause jne.

**2.** Töö jalusesse lisa oma nimi.

Salvesta dokument desktopil olevasse kausta

Opilaste Public/INFORMAATIKA\_OLYMPIAAD

nimega **plakat\_perekonnanimi** (näiteks plakat\_Kuusk).